Diari Oficial de la Generalitat Valenciana


Sumari del DOGV 3873, del 08-11-2000 (2000/8878)

ORDRE de 24 d'octubre de 2000, de la Conselleria de Justícia i Administracions Públiques, Convocatòria 04/1999, per la qual es convoquen proves selectives corresponents als processos específics previstos en la disposició addicional quarta i disposició transitòria a del Decret 33/1999, del Govern Valencià, per a accés al grup A, sector administració general, pel sistema de promoció interna, corresponent a l'oferta d'ocupació pública de la Generalitat Valenciana de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8878


Data del document
:   24-10-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * concurs administratiu
    * professió administrativa

ORDRE de 24 d'octubre de 2000, de la Conselleria de Justícia i Administracions Públiques, Convocatòria 04/1999, per la qual es convoquen proves selectives corresponents als processos específics previstos en la disposició addicional quarta i disposició transitòria a del Decret 33/1999, del Govern Valencià, per a accés al grup A, sector administració general, pel sistema de promoció interna, corresponent a l'oferta d'ocupació pública de la Generalitat Valenciana de 1999. [2000/S8878]
  
En exercici de les competències atribuïdes en l'article 27, de la Llei de la Funció Pública Valenciana, i amb el fi de donar compliment a allò establit en la disposició addicional quarta i disposició transitòria primera, del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, del personal comprés en l'àmbit d'aplicació de la Llei de la Funció Pública Valenciana, i d'acord amb allò previst en l'article 53 de la citada Llei i 37 del Reglament, es convoquen proves selectives d'accés al grup A, sector administració general, per promoció interna, i d'acord amb a les següents
  
Bases
  
1. Objecte de la convocatòria
  
1.1 La present convocatòria té per objecte la selecció de personal, per a l'accés al grup A, de naturalesa funcionarial, administració general, de la Generalitat Valenciana, pel sistema de promoció interna, amb les modalitats que tot seguit s'indiquen:
  
Modalitat número 1: procés específic previst en la disposició addicional quarta, del Decret 33/1999 del Govern Valencià, per al personal funcionari que siga titular amb destinació definitiva de llocs de treball, classificats per a ser proveïts indistintament per dos grups de titulació successius, que pertanga al grup inferior.
  
Modalitat número 2: procés específic previst en la disposició transitòria primera, del Decret 33/1999, del Govern Valencià, per a la regularització d'aquelles situacions derivades del procés d'estructuració de l'administració pública valenciana, dels funcionaris que amb titulació adequada es troben exercint llocs de treball del grup immediatament superior.
  
2. Condicions generals dels aspirants
  
Els aspirants hauran de reunir, a més a més de les condicions previstes en l'article 12 de la Llei de la Funció Pública Valenciana, els requisits següents:
  
A. Per a accedir al grup a per la modalitat número 1:
  
Ser funcionari de carrera de la Generalitat Valenciana del grup B, sector administració general, amb una antiguitat d'almenys 2 anys en dit grup i estar al servei de l'administració de la Generalitat Valenciana com a titular amb destinació definitiva, d'un lloc de treball classificat per a ser proveït indistintament per funcionaris dels grups A i B de titulació, de naturalesa funcionarial, sector general.
  
Estar en possessió de la titulació corresponent al grup A, conforme a allò que establit en l'article 4 de la Llei de la Funció Pública Valenciana.
  
B. Per a accedir al grup a per la modalitat número 2:
  
Ser funcionari de carrera de la Generalitat Valenciana del grup B, sector administració general, amb una antiguitat d'almenys 2 anys en dit grup i estar al servei de l'administració de la Generalitat Valenciana com a titular amb caràcter definitiu, a la data d'entrada en vigor del Reglament de Selecció, Provisió de Llocs de Treball i Carrera Administrativa, aprovat per Decret 33/1999 de 9 de març, del Govern Valencià, d'un lloc de treball classificat en el grup A de titulació, de naturalesa funcionarial, sector general.
  
Estar en possessió de la titulació corresponent al grup A, conforme a allò establit en l'article 4 de la Llei de la Funció Pública Valenciana.
  
Les condicions per a ser admés a les proves hauran de reunir-se en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
3. Aspirants amb discapacitació
  
El tribunal establirà, per a les persones amb discapacitat que així ho sol·liciten, les adaptacions necessàries per a la realització de les proves. A tal efecte, els interessats hauran de formular la petició corresponent en la sol·licitud de participació en la present oposició, seguint les instruccions establides en la base 6.2.5.
  
4. Sol·licituds
  
Els qui desitgen prendre part en aquestes proves selectives hauran de complimentar la sol·licitud que figura com a model en l'annex II i que els serà facilitada a les oficines públiques que es relacionen en l'annex III.
  
5. Drets d'examen
  
Els drets d'examen seran de 3.520 pessetes/21,16 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
D'acord amb allò que disposa l'article 4, de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33%, estan exemptes del pagament dels drets d'examen. Aquests aspirants hauran de presentar certificat de la Conselleria de Benestar Social, o òrgans competents d'altres administracions públiques, que acredite discapacitat igual o superior al 33%, i el facen constar amb una creu en l'apartat 32.3 de la instància.
  
6. Presentació de sol·licituds
  
6.1 Les sol·licituds seran dirigides a la Direcció General de Funció Pública. A la sol·licitud s'acompanyarà una fotocòpia del document nacional d'identitat, marcant la casella número 32.1 de l'imprés de sol·licitud.
  
El termini per a la presentació de sol·licituds començarà el dia següent de la publicació de la convocatòria en el Diari Oficial de la Generalitat Valenciana i conclourà el 15 de desembre de 2000.
  
Les sol·licituds es presentaran pels interessats les oficines públiques que figuren relacionades en l'annex III, una vegada abonada la taxa que es fixa en la base 5.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
L'Institut Valencià d'Administració Pública i les direccions territorials de la Conselleria de Justícia i Administracions Públiques a Alacant i Castelló facilitaran la bibliografia corresponent. A partir del dia 15 de novembre, s'entregarà, gratuïtament, un únic exemplar per sol·licitud, presentant la còpia de la instància degudament registrada.
  
6.2 L'aspirant, en emplenar la seua sol·licitud, haurà d'atenir-se a les instruccions següents:
  
6.2.1 En l'apartat número 20 de l'imprés de sol·licitud, «forma d'accés», els aspirants, assenyalaren amb una ics (X) sobre la lletra «P».
  
6.2.2 En l'apartat «oposició» de l'imprés de sol·licitud, els aspirants que participen en el procés previst en la disposició addicional quarta, del Decret 33/1999, del Govern Valencià, modalitat 1, marcaran el número «1».
  
6.2.3 En l'apartat «oposició» de l'imprés de sol·licitud, els aspirants que participen en el procés previst en la disposició transitòria primera, del Decret 33/1999, del Govern Valencià, modalitat 2, marcaran el número «2» .
  
6.2.4 En l'apartat número 30 de l'imprés de sol·licitud, els aspirants d'ambdues modalitats marcaran amb una ics (X) l'opció elegida per a la realització del exercici, assenyalant sobre la casella 1 si opten per matèries jurídiques i a la casella 2 si opten per matèries econòmiques.
  
6.2.5 Els aspirants amb minusvalideses de grau igual o superior al 33%, que sol·liciten mesures d'adaptació, hauran d'assenyalar amb una ics (X) a la casella 23 el tipus de discapacitat: (F) Física, (P) Psíquica, (S) Sensorial. I podran sol·licitar les mesures d'adaptació previstes en els apartats 24 i 25 de l'imprés de sol·licitud, d'acord amb la següent classificació:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de durada de l'exercici.
  
3) Augment de la grandària dels caràcters de l'examen, per dificultat de visió.
  
4) Necessitat d'intèrpret, degut a sordesa.
  
5) Sistema braille d'escriptura, per a l'invident.
  
6) Altres, especificant quals.
  
7. Admissió dels aspirants
  
7.1 Acabat el termini de presentació de sol·licituds, i prèvia verificació que s'ha realitzat el pagament dels drets d'examen, la Direcció General de Funció Pública dictarà resolució, que es publicarà en el Diari Oficial de la Generalitat Valenciana, que contindrà la relació provisional d'admesos i exclosos la realització de les proves.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos, d'acord amb allò establit en l'article 71 de la Llei de Règim Jurídic de les Administracions Publiques i del Procediment Administratiu Comú.
  
En tot cas, a l'objecte d'evitar errors i, en el supòsit de produir-se, possibilitar la seua esmena en temps i forma, els aspirants comprovaran fefaentment no només que no figuren recollits en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.
  
7.2 Transcorregut el termini anterior, vistes les al·legacions i esmenats els defectes, si procedira, es dictarà resolució elevant a definitiva la llista d'admesos i exclosos en la realització de les proves, que es publicarà en el Diari Oficial de la Generalitat Valenciana.
  
En la resolució mitjançant la qual s'eleve a definitiva la llista d'admesos i exclosos en la realització de les proves s'establirà, amb al menys 15 dies d'antelació, la data, el lloc de celebració i l'hora de començament de l'exercici.
  
8. Proves de suficiència
  
8.1 El procediment de selecció dels aspirants d'ambdues modalitats serà el d'oposició.
  
8.2 Desplegament de la prova selectiva:
  
L'oposició constarà d'un exercici obligatori i eliminatori comú a ambdues modalitats, que consistirà a resoldre per escrit, en un temps a determinar pel tribunal, un test amb quatre alternatives de resposta, sent només una d'elles correcta, referit al programa de matèries jurídiques o de matèries econòmiques que figura en l'annex I. Els aspirants realitzaran l'exercici de dret o economia, segons l'opció per ells manifestada en la seua sol·licitud, d'acord amb la base 6.2.4.
  
8.3 Qualificació de l'exercici.
  
8.3.1 L'exercici es qualificarà de zero a deu punts, i caldrà obtenir-ne un mínim de cinc per a superar-lo.
  
8.3.2 El nivell de coneixements mínims exigits per aconseguir els 5 punts en l'exercici, serà el 50% de les respostes correctes, sense que les preguntes contestades amb error siguen comptabilitzades negativament.
  
9. Desplegament de les proves de suficiència
  
9.1 L'exercici es realitzarà al lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves. L'exercici es convocarà en un termini no inferior a 4 mesos ni superior a 6 mesos, transcorreguts des de la finalització del termini de presentació d'instàncies.
  
9.2 Els aspirants seran convocats per a cada exercici en crida única.
  
Els membres del tribunal qualificador i el personal col·laborador no permetran l'accés a la sala, on es realitze l'exercici, d'aquelles persones que compareguen una vegada conclòs el crida dels aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat, o del resguard amb fotografia del passaport o del permís de conduir, sense que per a aquest efecte siguen vàlides les fotocòpies compulsades de dits documents, així com de l'exemplar per a l'interessat de la sol·licitud d'admissió a les proves.
  
D'acord amb el Reial Decret 192/1988, de 4 de març, durant la realització dels exercicis no estarà permés fumar als llocs de celebració d'aquests.
  
10. Publicitat de les llistes
  
Al finalitzar l'exercici de la fase d'oposició, el tribunal publicarà al lloc d'examen i en les seus de la Conselleria de Justícia i Administracions Públiques d'Alacant, Castelló i València, i pàgina web de la Direcció General de Funció Pública: (apartat informació per conselleries, Justícia i Administracions Públiques, Funció Pública) les relacions d'aspirants de cada una de les modalitats que hagen obtingut una qualificació de cinc o més punts, elevant a la Direcció General de Funció Pública la resolució amb les relacions d'aspirants aprovats, per a la seua inserció en el Diari Oficial de la Generalitat Valenciana.
  
11. Presentació de documents
  
11.1En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana, de la relació a què es refereix la base 10, els aspirants proposats hauran de presentar, davant de la Direcció General de Funció Pública, fotocòpia compulsada del títol acadèmic exigible, d'acord amb la base 2.
  
11.2 La falta de presentació de la documentació, dins del termini indicat, ?excepte en els casos de força major- la presentació de documents de què es desprenga el no compliment de les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer.
  
12. Nomenament de funcionaris
  
Transcorregut el termini de presentació de la documentació, el conseller de Justícia i Administracions Públiques dictarà resolució, que es publicarà en el Diari Oficial de la Generalitat Valenciana, i procedirà al nomenament com a funcionaris del grup A, administració general, dels aspirants a què fa referència la base 10. Els citats funcionaris s'adscriuran amb destí definitiu als llocs de treball que exercien. Aquests llocs quedaran classificats com a pertanyents al grup A, amb compliment de la normativa vigent.
  
13. Tribunals
  
13.1 El tribunal qualificador de la present convocatòria estarà compost per set membres, devent-se designar el mateix número de suplents, i tindrà la següent composició: president/a, secretari/a i cinc vocals, dels quals u serà proposat per les organitzacions sindicals en els termes que es fixen en els pactes, a què es refereix la Llei 9/1987 de 12 de juny.
  
La relació nominal dels membres del Tribunal serà publicada amb una antelació mínima d'un mes a la data de començament de la prova, mitjançant Ordre del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
El tribunal, per a la realització de la prova, podrà designar els col·laboradors, ajudants i assessors especialistes que estime oportuns.
  
Els membres del tribunal, així com els assessors, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb allò previst en la base 9.2.
  
13.2 A efectes de comunicacions i de qualsevol altra incidència, el tribunal tindrà la seua seu a la Direcció General de Funció Pública, (carrer Miquelet núm. 5, 46232 València).
  
13.3 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei, i l'Ordre de 23 de juliol de 1998 (DOGV de 15.09.1998) de desplegament.
  
13.4 El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
14. Recursos
  
14.1 La present convocatòria, les seues bases i tots els actes administratius que siguen dictats en el seu desenrotllament, excepte les actuacions del tribunal, podran ser impugnats per les persones interessades, mitjançant la interposició del recurs contenciós administratiu en el termini de dos mesos, comptadors des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, la persona interessada podrà interposar-se potestativament recurs de reposició davant del mateix òrgan que va dictar l'acte que es recorre en el termini d'un mes, comptador des de l'endemà de la seua publicació, o qualsevol altre recurs que estime procedent per a la defensa dels seus interessos.
  
14.2 Contra els actes del tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, a partir de l'endemà de la publicació de la corresponent resolució del tribunal.
  
València, 24 d'octubre de 2000
  
El conseller de Justícia i Administracions Públiques
  
CARLOS GONZÁLEZ CEPEDA
  
Annex I
  
Grup de matèries jurídiques
  
Accés a grup A, administració general
  
I. Dret administratiu
  
1. L'administració pública i el dret. El principi de legalitat. El poder d'autotutela de l'administració. Les relacions entre l'administració i els tribunals de justícia.
  
2. Dret administratiu: concepte i el seu contingut. L'ordenament jurídic administratiu: fonts. La Constitució. La llei. Les seues classes. Els tractats internacionals. Els principis de reserva de llei, jerarquia normativa i de competència. Els estatuts d'autonomia. Les lleis de les comunitats autònomes. Sistema de fonts. El reglament. Fonament, límits i control de la potestat reglamentària. La inderogabilitat singular de les disposicions generals. Procediment d'elaboració.
  
3. Els actes jurídics de l'administració: públics i privats. L'acte administratiu: concepte, elements i classes. L'eficàcia dels actes administratius. La seua executivitat. L'execució forçosa per l'administració. Nul·litat de ple dret i anul·labilitat. Revisió d'ofici.
  
4. El procediment administratiu. Concepte, naturalesa i principis. El procediment administratiu comú. Les seues fases. Els drets dels ciutadans en la Llei de Règim Jurídic de les Administracions Públiques i del Procediment Administratiu Comú.
  
5. Revisions dels actes en via administrativa. Reclamacions prèvies a l'exercici d'accions a la via judicial. La Jurisdicció contenciosa administrativa.
  
6. Els òrgans de l'administració pública. Centralització i descentralització. La desconcentració. Mecanismes de cooperació, coordinació i control de les administracions públiques.
  
7. Les persones jurídiques públiques. Tipologia dels ens públics.
  
8. La responsabilitat patrimonial de les administracions públiques. Concepte i fonament. Pressupostos i requisits de la responsabilitat administrativa. La força major i el cas fortuït. Procediment. La responsabilitat del personal al servei de l'administració.
  
9. Les formes de prestació del servei públic.
  
10. Contractes de les administracions públiques. Principis. Requisits. Perfecció, formalització i extinció. Formes d'adjudicació. Els contractes regulats per la Llei de Contractes de les Administracions Públiques. Tipus. Característiques.
  
11. El procediment econòmic administratiu. El procediment expropiatori.
  
II. Administració de recursos públics
  
12. Els models de funció pública. El model espanyol de funció pública. Normativa bàsica. La funció pública de les comunitats autònomes i de les corporacions locals. El personal al servei de la Generalitat Valenciana.
  
13. La planificació de recursos humans en les administracions públiques. L'oferta d'ocupació pública. La selecció de personal. Principis constitucionals. Sistemes i processos selectius. Mobilitat i provisió de llocs de treball. Els plans d'ocupació. La carrera administrativa.
  
14. Les situacions administratives dels funcionaris.
  
15. Drets i deures del personal al servei de la Generalitat Valenciana. Incompatibilitats. Responsabilitat dels funcionaris. Responsabilitat disciplinària: règim disciplinari. Responsabilitat patrimonial i penal. El sistema retributiu en la Generalitat Valenciana.
  
16. El personal laboral de la Generalitat Valenciana. Conveni col·lectiu: classificació professional, provisió de vacants, trasllat, promoció i nou ingrés, suspensió, absentisme i control horari. La contractació laboral en la Generalitat Valenciana . Modalitats. Règim disciplinari laboral.
  
17. La Seguretat Social. Evolució. Caràcters generals del sistema espanyol. El règim general i els règims especials. La seua acció protectora. Tipus i característiques de les prestacions. Règim d'incompatibilitats. Prescripció i caducitat. Reintegrament de les prestacions indegudes. Afiliació i cotització.
  
18. La prevenció de riscos laborals: conceptes bàsics i disciplines que la integren. Drets i obligacions. La Llei de Prevenció de Riscos Laborals. La prevenció de riscos laborals en la Generalitat Valenciana.
  
19. La llibertat sindical i els òrgans de representació del personal funcionari i laboral de la Generalitat Valenciana. La negociació de les condicions de treball del personal funcionari i laboral. Coordinació de les administracions públiques en matèria de Funció Pública.
  
III. Gestió financera
  
20. La hisenda pública. Definició del sector públic. Tipologia de les operacions dutes a terme pel sector públic. El mesurament del sector públic. El sector públic en l'economia espanyola. La hisenda pública de la Generalitat Valenciana.
  
21. El pressupost. Concepte de pressupost. El cicle pressupostari. Els principis pressupostaris. El pressupost d'execució. El pressupost per programes. El pressupost en base zero. El sistema de comptabilitat pública a Espanya.
  
22. Els pressupostos de la Generalitat Valenciana. Definició. Estructura. Execució. Modificacions pressupostàries. Liquidació.
  
23. Teoria d'imposició. Concepte d'ingrés públic. Classificació dels ingressos públics. Els principis impositius. La distribució de l'impost. Estructura del sistema tributari espanyol. La imposició directa. L'impost sobre la renda de les persones físiques. L'impost sobre societats. La imposició sobre la riquesa. La imposició sobre el consum. Formes d'imposició sobre el consum. L'impost sobre la despesa personal. Impostos sobre les vendes.
  
24. El deute públic. Concepte. Classes. El cicle del deute públic. L'administració del deute públic. El deute públic a Espanya.
  
25. El federalisme fiscal i la harmonització fiscal. Concepte de federalisme fiscal. El federalisme fiscal a Espanya. Integració econòmica i harmonització fiscal. La harmonització fiscal en la Unió Europea. Relacions econòmic financeres entre Espanya i la Unió Europea.
  
IV. Organització de l'administració
  
26. Els principis d'articulació de l'estat de les autonomies. Les comunitats autònomes. La Comunitat Autònoma Valenciana. L'Estatut d'Autonomia. Les institucions d'autogovern. Les Corts Valencianes. El president de la Generalitat. El Govern Valencià. Composició i funcions. Relacions entre el Consell i les Corts Valencianes. El Síndic de Greuges. El Consell Valencià de Cultura. La Sindicatura de Comptes. El Consell Jurídic Consultiu. L'Acadèmia Valenciana de la Llengua.
  
27. Els conflictes constitucionals. Conflictes competencials entre l'estat i les comunitats autònomes. Conflictes positius i negatius. Conflictes entre òrgans constitucionals de l'estat. Les impugnacions del títol cinqué de la Llei Orgànica del Tribunal Constitucional.
  
28. El règim local espanyol: síntesi històrica. L'administració local en la Constitució de 1978. L'autonomia local: abast i significat. Sistema de fonts en l'ordenament jurídic local. Sistema constitucional de determinació de les competències locals. Classes de competències locals.
  
29. Tipus d'entitats locals. El municipi: territori, població, organització. Competències municipals. Règims especials. La província: fins, organització i competències. Especial referència als plans provincials de cooperació a les obres i serveis de competència municipal. Altres ens locals. Comarques. Àrees metropolitanes. Mancomunitats intermunicipals.
  
30. Relacions entre l'administració local i altres administracions. Potestat reglamentària de les entitats locals. Personal al servei de les corporacions locals. Béns i serveis de les corporacions locals. Hisendes locals.
  
Grup de matèries econòmiques
  
Accés a grup a administració General
  
I. Administració financera
  
1. La hisenda pública. Definició del sector públic. Tipologia de les operacions portades a cap pel sector públic. El mesurament del sector públic. El sector públic en l'economia espanyola. La hisenda pública de la Generalitat Valenciana.
  
2. La política fiscal. Efectes econòmics del pressupost. El pressupost equilibrat. El pressupost desequilibrat. Altres fórmules pressupostàries. El dèficit públic.
  
3. El pressupost. Concepte de pressupost. El cicle pressupostari. Els principis pressupostaris. El pressupost d'execució. El pressupost per programes. El pressupost en base zero. El sistema de comptabilitat pública a Espanya.
  
4. Els pressupostos de la Generalitat Valenciana. Definició. Estructura. Execució. Modificacions pressupostàries. Liquidació.
  
5. La despesa pública. Anàlisi teòrica del creixement de la despesa pública. L'eficiència de la despesa pública.
  
6. Teoria de la imposició. Concepte d'ingrés públic. Classificació dels ingressos públics. Els principis impositius. La distribució de l'impost. Estructura del sistema tributari espanyol.
  
7. La imposició directa. L'impost sobre la renda de les persones físiques. L'impost sobre societats. La imposició sobre la riquesa.
  
8. La imposició sobre el consum. Formes d'imposició sobre el consum. L'impost sobre la despesa personal. Impostos sobre les vendes.
  
9. El deute públic. Concepte. Classes. El cicle del deute públic. L'administració del deute públic. El deute públic a Espanya.
  
10. El sector públic empresarial. Concepte d'empresa pública. Justificació de l'activitat empresarial de l'Estat. El sector públic empresarial de la Generalitat Valenciana.
  
11. El federalisme fiscal i la harmonització fiscal. Concepte de federalisme fiscal. El federalisme fiscal a Espanya. Integració econòmica i harmonització fiscal. La harmonització fiscal en la CEE. Relacions econòmiques financeres entre Espanya i les comunitats europees.
  
II. Política econòmica
  
12. Concepte de política econòmica. Definició, intervenció del govern en l'activitat econòmica. Funcions econòmiques dels poders públics. Objectius i mitjans de la política econòmica. L'existència de distints nivells de govern, implicació en la política econòmica. Les grans branques del pensament econòmic.
  
13. Creixement, desenrotllament i redistribució de la renda. Concepte i factors del creixement econòmic. Teories del creixement econòmic. Els cicles econòmics. El desenrotllament sostenible i la política econòmica mediambiental. Tipologia de la distribució de la renda. La política redistributiva: objectius, instruments i efectes.
  
14. Polítiques d'ocupació. El mercat de treball: mecanismes de regulació i indicadors. Teories de la desocupació. Instruments de política econòmica en relació amb el mercat de treball.
  
15. L'estabilitat de preus. La inflació: concepte i efectes. Causes i tipus d'inflació. Polítiques antinflacionistes.
  
16. L'equilibri extern. La balança de pagaments. Efectes i causes del desequilibri exterior. Polítiques econòmiques de reequilibri del dèficit exterior. Referència al Sistema Monetari Europeu.
  
17. Conceptes macroeconòmics. Les magnituds econòmiques. La demanda agregada. La demanda de consum. La inversió. Els models macroeconòmics.
  
18. La política fiscal. Estructura i àmbit del sector públic. El pressupost del sector públic i les seues fases.
  
19. La política monetària. La política monetària i el control d'agregats monetaris. El control de tipus d'interés. Relacions entre política monetària i política fiscal. La instrumentació de la política monetària espanyola en la Unió Europea.
  
III. Economia valenciana
  
20. Aspectes històrics de l'economia valenciana.
  
21. Transformacions estructurals de l'economia valenciana.
  
22. Estructura demogràfica i territorial de la Comunitat Valenciana.
  
23. Població i ocupació. Mercat de treball.
  
24. Agricultura valenciana.
  
25. El procés d'industrialització valencià.
  
26. El sector serveis.
  
27. Projecció exterior de l'economia valenciana.
  
Annex II
  
Annex III
  
(oficines públiques)
  
Alacant
  
Servei Territorial de la Conselleria de Justícia i Administracions Públiques.
  
Avinguda Doctor Gadea núm. 10, 2n
  
03508 Alacant
  
Telèfon PROP 96 593 40 00
  
FAX 96 590 13 78
  
Castelló
  
Servei Territorial de la Conselleria de Justícia i Administracions Públiques.
  
Carrer Major núm. 78
  
12750 Castelló
  
Telèfon 940 07 83 22
  
Telèfon PROP 964 35 80 00
  
FAX 964 35 80 68
  
València
  
Registre General de la Conselleria de Justícia i Administracions Públiques.
  
Carrer Historiador Chabás, núm. 2
  
46960 València
  
Oficina PROP
  
c/ Miquelet núm. 5
  
46044 València
  
Telèfon 78 853 73 59
  
Oficines PROP
  
Província Localitat Direcció
  
Alacant Benidorm Racó de Loix, av. Joan Fuster Zaragozá, 1 - 03424
  
Alacant Benidorm La Cala, av. Mont Benidorm, 11 € 03145
  
Alacant Benidorm Foietes-Colònia de Madrid, Av. Beniardà, 61 €03649
  
Alacant Benidorm Alfredo Corral-Maravall, Av. Ametllers, 42 Acc. 03563
  
Alacant Benidorm Tolls-Salt de l'Aigua, Av. Andalusia, 8 Acc. - 03901
  
Alacant Alacant c/ Churruca, 29 € 03647
  
Castelló Castelló Avinguda Germans Bou, 47 € 12279
  
Castelló Castelló Avinguda del Mar, 16 € 12315
  
Castelló Castelló Carrer Major, 78 (Casa dels Caragols) 12686
  
Castelló Vila-real Carrer Joan Fuster, 28 € 12728
  
Castelló Vinaròs Carrer Sant Joaquim, 14 € 12566
  
València València Carrer Gregorio Gea, 14 € 46232
  
València València Carrer Gregorio Gea, 27 € 46382
  
València València Carrer Colon, 80 € 46205
  
València València Carrer Historiador Chabàs, 2 - 46252
  
València València Carrer Miquelet, 5 - 46831
  
València Xàtiva Avinguda Selgas, 3 - 46570
  
València Requena Avinguda Arrabal, 9 - 46413
  
València Ontinyent Pl. Mestre Ferrero, 22 € 46640
  
València Sagunt Camí Reial, 97 € 46971